CELEX: 32015D1337
Language: bg
Date: 2015-07-31 00:00:00
Title: Решение (ОВППС) 2015/1337 на Съвета от 31 юли 2015 година за изменение на Решение 2010/413/ОВППС относно ограничителни мерки срещу Иран

1.8.2015   
            
            
               BG
            
            
               Официален вестник на Европейския съюз
            
            
               L 206/68
            
         РЕШЕНИЕ (ОВППС) 2015/1337 НА СЪВЕТА
   от 31 юли 2015 година
   за изменение на Решение 2010/413/ОВППС относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 26 юли 2010 г. Съветът прие Решение 2010/413/ОВППС (1) относно ограничителни мерки срещу Иран.
            
         
               (2)
            
            
               Решение 2010/413/ОВППС допуска, inter alia, изпълнението на задължения по договори, сключени преди 23 януари 2012 г., или по допълнителни договори, необходими за изпълнението на такива задължения, при които доставката на ирански суров нефт и петролни продукти или приходите от тяхната доставка са за възстановяване на неизплатени суми по договори, сключени преди 23 януари 2012 г., на лица или образувания, намиращи се на територията на държавите членки или които са под тяхна юрисдикция, когато в тези договори се предвижда изрично такова възстановяване.
            
         
               (3)
            
            
               В Решение 2010/413/ОВППС е предвидено също така, че мерките за замразяване на активи, предвидени в това решение, не се прилагат по отношение на действия и трансакции, извършени във връзка с образуванията, включени в приложение II към решението, доколкото това е необходимо за изпълнението на съответните задължения до 30 юни 2015 г.
            
         
               (4)
            
            
               Съветът счита, че прилагането на това изключение следва да бъде удължено до 14 януари 2016 г.
            
         
               (5)
            
            
               Необходими са по-нататъшни действия от страна на Съюза за изпълнение на мерките, предвидени в настоящото решение.
            
         
               (6)
            
            
               Поради това Решение 2010/413/ОВППС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 20, параграф 14 от Решение 2010/413/ОВППС се заменя със следното:
   
      „14.   Параграфи 1 и 2 не се прилагат за действия и трансакции, извършени във връзка с образуванията, включени в приложение II, доколкото е необходимо за изпълнението, до 14 януари 2016 г., на задълженията, посочени в член 3в, параграф 2, ако същите действия и трансакции са били разрешени предварително, след преценка на всеки конкретен случай, от съответната държава членка. Съответната държава членка информира другите държави членки и Комисията за намерението си да даде разрешение.“
   
   Член 2
   Настоящото решение влиза в сила в деня след публикуването му в Официален вестник на Европейския съюз.
   
      Съставено в Брюксел на 31 юли 2015 година.
      
         
            За Съвета
         
         
            Председател
         
         J. ASSELBORN
      
   
   
      (1)  Решение 2010/413/ОВППС на Съвета от 26 юли 2010 г. относно ограничителни мерки срещу Иран и за отмяна на Обща позиция 2007/140/ОВППС (ОВ L 195, 27.7.2010 г., стр. 39).